Так прагназуюць адмыслоўцы Цэнтру сацыяльных праблем Інстытуту сацыяльна-палітычных дасьледаваньняў пры Адміністрацыі прэзыдэнта Беларусі. На думку экспэртаў, такому разьвіцьцю падзеяў будзе спрыяць дрэнная экалягічная сытуацыя й пашыраная сярод насельніцтва звычка паліць. На сёньня паляць 26,3% дарослага насельніцтва краіны, прычым, жанчын болей, чым мужчын. Штодзённа ад хваробаў, якія выклікае тытунь, у Беларусі паміраюць 42 чалавекі.